Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisraeli luurejuht hoiatab:
kui ISIS on mõnelt Iraagi või Süüria alalt välja aetud,
tuleb asemele Iisraeli peavaenlane Iraan.
Peaminister Netanyahu tahab tuua Knessetisse seaduseparanduse,
mis lubab peaministril eelneva nõusolekuta alustada sõda
või käivitada sõjaline aktsioon, mis võib viia sõjani.
Vastuseks USA uutele sanktsioonidele
kiitis Iraani parlament heaks seaduse
suurendada raketiprogrammi ja Revolutsioonikaarti eelarvet.
Iraani toetatud Hezbollah kuulutas,
et suudab tabada teiste Iisraeli strateegiliste varade seas
Dimona tuumareaktorit
ja lubas järgmises sõjas Iisraeli alandada.
Ashdodis toimunud tseremoonial tsiteeris peaminister Netanyahu
Iisraeli luurejuhi, Mossadi direktori Yossi Coheni hoiatust,
et kui ISIS on mõnelt Iraagi või Süüria alalt välja aetud,
astub asemele Iisraeli peavaenlane Iraan.
Iisrael on sellele jõuliselt vastu, kuulutas Netanyahu ja rõhutas,
et Iisraeli soov ehitada ja õitseda
on võimalik vaid julgeolekut säilitades.
Mossadi juht andis täna valitsusele
briifingu riigi julgeolekuohtudest.
Teen ühe lausega lühikokkuvõte:
ISIS välja, Iraan sisse.
See on lihtne. Räägime peamiselt Süüriast.
Meie poliitika on selge:
oleme kategooriliselt vastu Iraani ja tema käepikenduste,
eelkõige Hezbollah' sõjalisele kannakinnitamisele Süürias
ja teeme kõik Iisraeli julgeoleku kaitsmiseks.
Selline on meie tegevus. Kaitseme riiki ja selle piire,
tugevdame pidevalt IDF-i ja julgeolekujõude,
et kindlustada meie julgeolek.
Riigi ehitamiseks ja selles õitsemiseks peame riiki kaitsma.
Iganädalasel kabinetiistungil
andis Mossadi juht Yossi Cohen ülevaate Lähis-Ida olukorrast,
Ta keskendus Iraani ja selle käepikenduste kannakinnitamisele
Iraagis, Süürias, Liibanonis ja Jeemenis.
Coheni sõnul suudavad šiiitide väed edukalt täita tühimiku,
mille Lääne koalitsioonivägede rünnakud ISISe vastu on tekitanud.
Vastuseks murettekitavatele arengutele regioonis
kuulutas Netanyahu, et Coheni kirjeldatud liikumised
tõestavad tuumalepingule aluseks olnud eelduste ekslikkust.
Netanyahu rõhutas,
et Iisrael pole seotud Iraani sõlmitud lepingutega
ning jätkab resoluutset tegutsemist erinevatel viisidel,
et end nende ohtude eest kaitsta.
Iisraeli meedia teatel, mida TV7-l õnnestus kinnitada,
tahab Netanyahu tuua Knessetisse seaduseparanduse,
mis lubab peaministril alustada sõda
või käivitada sõjaline aktsioon, mis võib viia sõjani,
julgeolekukabineti eelneva nõusolekuta
või mõnel juhul julgeolekukabineti mittetäieliku koosseisu loal.
Raporti teatel tahab Netanyahu vältida olukorda,
kus julgeolekukabinet tema otsuseid takistab,
nagu juhtus seitsme aasta eest,
kui peaminister koos toonase kaitseministri Barakiga
plaanis rünnata Iraani ning tollane Mossadi juht Meir Dagan
ja IDF peastaabi ülem Ashkenazi blokeerisid selle, väites,
et sõjani viia võiv operatsioon Iraani vastu on illegaalne,
kuna kabinet pole seda heaks kiitnud.
Vastuseks USA uutele sanktsioonidele
kiitis Iraani parlament heaks seaduse
suurendada raketiprogrammi ja Revolutsioonikaarti eelarvet.
Iraan tegi otsuse vastuseks USA Kongressi hiljutisele seadusele,
mille president Trump heaks kiitis,
kehtestada Iraanile uued sanktsioonid vastuseks tolle raketiprogrammile.
Washington näeb seda tuumalepingu vaimu rikkumisena,
arvestades fakti,
et Iraani raketid suudavad kanda tuumapead.
Asi on tuumaprogrammis, kuid sel on ka teine osa,
mis räägib sellest, et Iraanist saab lepinguga hea naaber.
Parafraseerin sõnastust - hea naaber olemine tähendab,
et Iraani kutsutakse lõpetama oma rakettide arendamist.
Paljud ootasid selle tuumalepinguga nõustudes palju enamat,
sh kasud, mis Iraan kohe kätte saab.
Iraan aga eitab kategooriliselt et tema raketiprogramm rikuks
2015. a juulis suurriikidega sõlmitud tuumalepingut,
mis kutsub Iraani hoiduma tuumavõimet arendavast tegevusest.
Liibanonis tähistas Iraani toetatud Hezbollah
2006. a Iisraeliga peetud sõja lõpu 11. aastapäeva.
Tuhanded rühmituse toetajad kogunesid Khiami linna.
Hezbollah juht Nasrallah kuulutas televiseeritud esinemises rahvale,
et USA ei suuda midagi tema Iraani toetatud vägede vastu
ja lubas jätkata tegevust kogu regioonis.
USA valitsus ei suuda kuidagi,
ei rahaliste sanktsioonide,
ähvarduste või hirmutamisega,
mõjutada meie tugevust,
otsustavust ja kasvu.
Nasrallah' sõnul väidab Iisrael avalikult,
et ei taotle uut konflikti Liibanoniga, kuid valmistub kulisside taga
Liibanonile sõda kuulutama Hezbollah kasvava jõu tõttu.
Ta viitas arenenud rakettide kasvavale arsenalile,
mida rühmitus koostöös Iraaniga ehitab.
See on Iisraeli jaoks hoiatusjoon.
Iisrael ütleb: Ma ei taha sõda Liibanoniga.
Sõda läheb palju maksma, rohkem kui sellega taotletav siht.
Läheme sõtta vaid siis, kui see on viimane võimalus.
Suletud kohtumistel aga ütlevad ameeriklased ja eurooplased meile:
kui teie seda ei tee, käivitab Iisrael Liibanoni vastu sõja.
Kui Hezbollah' seda ei tee, alustab Iisrael Liibanoni vastu sõda.
Nasrallah kasutas ka võimalust korrata ähvardust,
et rühmitus suudab tabada teiste Iisraeli strateegiliste varade seas
Dimona tuumareaktorit
ja lubas järgmises sõjas Iisraeli alandada.
Aitäh vaatamast!
Meid näeb ka internetis aadressil tv7israelnews.com või tv7.fi
Tagasisidet võib saata aadressil israelnews@tv7.fi
Aktuaalseid uudiseid leiate meie Facebooki lehelt.
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri